text: মুরারিচাঁদ কবিতা পরিষদের নয়া কমিটি গঠন - Kanaighat News
  মুরারিচাঁদ কবিতা পরিষদের নয়া কমিটি গঠন
  মুরারিচাঁদ কবিতা পরিষদের (মুকপ) ৩১ সদস্যবিশিষ্ট ৭ম কার্যনির্বাহী কমিটি মঙ্গলবার (১৭ সেপ্টেম্বর) পরিষদের নিজ মহড়া কক্ষে গঠন করা হয়েছে।
  সংগঠনের বিদায়ী সভাপতি কবি সুমন চন্দ্র পালের সভাপতিত্বে ও এনামুল ইমনের উপস্থাপনায় উমা সরকারকে সভাপতি ও সজল মালাকারকে দ্বিতীয় বারের মতো সাধারণ সম্পাদক করে এ-নতুন কমিটির ঘোষণা করেন পরিষদের উপদেষ্টা বাংলা বিভাগের বিভাগীয় প্রধান ড. সাহেদা আখতার।
  এসময় উপস্থিত ছিলেন- সংগঠনের উপদেষ্টা বাংলা বিভাগের সহকারী অধ্যাপক শেখ মো. নজরুল ইসলাম, মুকপের সাবেক সভাপতি, কবি অসীম সরকার, সাবেক সিনিয়র সহ সভাপতি গল্পকার সুলেমান কবির প্রমুখ।
  উল্লেখ্য, মুরারিচাঁদ কবিতা পরিষদ ২০১১ সাল থেকে প্রতিষ্ঠিত হয়ে এখন পর্যন্ত ক্যাম্পাসে ২১ শে বইমেলা, কবিতা উৎসব, বৃক্ষরোপণ অভিযান, বানান কর্মশালা, উচ্চারণ কর্মশালাসহ নিয়মিত পাঠচক্রের আয়োজন করে আসছে।